CELEX: 62019TN0319
Language: da
Date: 2019-05-24 00:00:00
Title: Sag T-319/19: Sag anlagt den 24. maj 2019 — Gollnisch mod Parlamentet

29.7.2019   
            
            
               DA
            
            
               Den Europæiske Unions Tidende
            
            
               C 255/45
            
         
      Sag anlagt den 24. maj 2019 — Gollnisch mod Parlamentet
      (Sag T-319/19)
      (2019/C 255/58)
      Processprog: fransk
      
         Parter
      
      
         Sagsøger: Bruno Gollnisch (Villiers-le-Mahieu, Frankrig) (ved advokat B. Bonnefoy-Claudet)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Annullation af Europa-Parlamentets Præsidiums afgørelse af 10. december 2018 samt af afgørelsen af 26. marts 2019 truffet af Europa-Parlamentets formand om afslag på den administrative klage til denne over denne afgørelse.
               
            
                  —
               
               
                  Udsættelse af alle retsakter, ændringer, meddelelser, afgørelser og opkrævninger truffet som følge af denne afgørelse.
               
            
                  —
               
               
                  Sagsøgeren tildeles et beløb på 6 500 EUR til dækning af udgifter afholdt i forbindelse med forberedelsen af dette søgsmål.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført seks anbringender.
      
                  1.
               
               
                  Første anbringende om tilsidesættelse af artikel 27 i statutten for Europa-Parlamentets medlemmer. Den nævnte bestemmelse forhindrer Præsidiet i at gøre indgreb i de rettigheder, som parlamentsmedlemmerne har erhvervet eller er i færd med at erhverve.
               
            
                  2.
               
               
                  Andet anbringende om tilsidesættelse af artikel 76, stk. 3, i gennemførelsesbestemmelserne til statutten for Europa-Parlamentets medlemmer. Ifølge sagsøgeren har førnævnte artikel 27 i statutten for Europa-Parlamentets medlemmer til formål at sikre integriteten af bestemmelserne i gennemførelsesbestemmelserne til statutten vedrørende pensionsfonde og forhindrer enhver ændring af disses opbygning.
               
            
                  3.
               
               
                  Tredje anbringende om tilsidesættelse af artikel 223, stk. 2, TEU og om Præsidiets inkompetence, for så vidt som Præsidiet har indført en afgift på udbetaling af pensioner til de tidligere parlamentsmedlemmer, som det ikke tilkom den at indføre, idet enhver afgørelse på området for beskatning af parlamentsmedlemmerne henhører under Rådet.
               
            
                  4.
               
               
                  Fjerde anbringende om tilsidesættelse af retssikkerhedsprincippet og af princippet om beskyttelse af den berettigede forventning. Den anfægtede retsakt blev truffet i strid med forpligtelser og love, som udgør pålidelige forsikringer og garantier for, at der ikke sker ændringer i ordningen for den frivillige pensionsfond.
               
            
                  5.
               
               
                  Femte anbringende om tilsidesættelse af proportionalitetsprincippet. Parlamentet, som er eneansvarlig for den opståede økonomiske situation, har vedtaget utilstrækkelige og uretfærdige foranstaltninger under påskud af at regulere denne.
               
            
                  6.
               
               
                  Sjette anbringende om tilsidesættelse af lighedsprincippet. Den anfægtede afgørelse skaber en forskelsbehandling mellem de bidragsbetalende parlamentsmedlemmer og de parlamentsmedlemmer, som ikke betaler bidrag, samt mellem de parlamentsmedlemmer, som allerede får udbetalt alderspension, og de parlamentsmedlemmer, som ikke får.